प्रस्तुत कहानी के माध्यम से लेखक ने समाज में उपस्थित अनेक नीतिपूर्ण तथ्यों को उभारा है। बात यदि आज़ादी की करें तो बैलों को आज़ादी के आंदोलनकारियों के रूप में चित्रित किया गया है। दोनों बैल अपनी आज़ादी के लिए ठीक उसी प्रकार त्वरित रहते हैं जिस प्रकार ग़ुलामी के ख़िलाफ़ एक सेवक। कितनी बार ही दोनों बैलों को मज़बूत रस्सी से बाँधा गया फिर भी उनके इरादों को कोई बाँध ना सका।वे उस रस्सी को तुड़ाकर बार बार भाग जाते थे। यहाँ तक कि उन्हें काजीहौस में भी बंद कर दिया गया किंतु वहाँ पर भी उन्होंने अपना आंदोलन जारी रखा। सिर्फ़ अपनी आज़ादी के लिए ही नहीं बल्कि एक सच्चे आंदोलनकारी की भाँति दोनों बैलों ने अपनी परवाह छोड़कर वहाँ मौजूद अन्य जानवरो की चिंता की। ख़ुद की परवाह न करते हुए उन्होंने अपनी जान पर खेलकर अन्य जानवरों को आज़ाद करवाया।
इसके अलावा बैलों के माध्यम से लेखक ने समाज को यह संदेश देने का प्रयास किया है कि चाहे कोई भी स्थिति क्यों न आ जाए हमें अपना धर्म नहीं भूलना चाहिए। इतनी ज़्यादा मार खाने के बावजूद भी बैलों ने अपने मालिक की सेवा की और अपने बैल धर्म को साकार किया। उन्होंने स्त्री पर अत्याचार करने से इंकार कर दिया। लेख के माध्यम से हमें यह संदेश मिलता है कि हमें अपनी फ़ितरत को सदा ऊँचे स्थान पर रखना चाहिए। परिस्थितियों का सामना करते हुए हमें आगे बढ़ना चाहिए और कभी भी हिम्मत नहीं हारनी चाहिए।